
Au trecut două săptămâni de la detonarea scandalului Buta-Untold, în care Răzvan 
Buta, fondator și principal organizator al cunoscutului și controversatului festival 
de la Cluj Napoca, este acuzat de pedofilie, tradusă penal în relaţii sexuale cu 
minori (în speţă doi băieţi de 15 respectiv 16 ani), iar onestul și modestul primar 
Emil Boc nu a catadicsit să aibă vreo reacţie, adoptând tăcerea porcului în cucuruz. 
Edilul clujean trebuie să vorbească și să răspundă pentru că a coauţionat această 
manifestare muzicală de la bun început și a fost un beneficiar indiscutabil, cel 


puţin de imagine, al acestui festival devenit cel mai mare din România și unul din 
cele mai de anvergură din Europa. 


Sponsorul și sponsorizatul Boc 


Primarul Emil Boc a fost iniţiatorul și susținătorul principal al unei hotărâri prin care 
Consiliul Local Cluj Napoca a alocat în 2015 suma substanţială de 600.000 de euro 
pentru prima ediţie a festivalului. În plus, municipalitatea clujeană a asigurat o serie 
de sponsori importanţi. Avem motive să bănuim că Boc a manifestat atâta 
generozitate pentru că celălalt fondator al festivalului, Sorin Gadola, era fiul omului 
de afaceri Ștefan Gadola, patronul firmei Energobitt din Cluj Napoca, cu care s-a 
aflat în relaţii apropiate și fructuoase. La primele două ediţii ale festivalului 
principalul organizator a fost Gadola junior, dar ulterior s-a retras pentru că a fost 
depistat, arestat și condamnat pentru consum și trafic de droguri. Mai exact, a fost 
depistat când a organizat, în timpul unui festival, la o cabană montană a familiei din 
Maramureș o orgie în care s-au consumat droguri la greu, la aceasta participând 
amici din staff și invitaţi străini. 


Clujeanul Ștefan Gadola a devenit un susţinător și un sponsor important al PDL în 
perioada de apogeu a regimului portocaliu, care a coincis cu guvernarea Emil Boc, 
detalii în acest sens putând oferi ex-premierul primar și președintele PDL Cluj, Daniel 
Buda. În perioada respectivă, Energobitt a devenit una din cele mai tari firme în 
domeniul energiei, favorizată și abonată la contracte cu statul, iar Gadola senior a 
intrat în clubul milionarilor. Contractele au început să curgă din ianuarie 2009, la 
nicio lună după ce Boc a fost investit prim-ministru. În timpul guvernului Boc, 
Energobitt a beneficiat de atribuirea a nu mai puţin de 78 de contracte substanţiale 
cu filiale ale companiei naţionale Electrica, cele mai multe cu Electrica Distribuţie 
Transilvania Nord SA Cluj Napoca, cu Electrica Distribuţie Transilvania Sud SA Brașov 
și cu Servicii Energetice Oltenia SA Craiova , dar și cu SDFEE Electrica SA București, 
Electrica Distribuţie Muntenia Nord SA Ploiești, Servicii Energetice Muntenia SA 
București, SC FISE Electrica Serv-SISE Muntenia Nord SA Ploiești, SC FISE Electrica- 
SISE Transilvania Sud SA Brașov și SC FISE Electrica Serv-SISE Transilvania Nord SA 
Cluj Napoca. 


Complicele Boc 


În perioada respectivă, guvernul Boc i-a aranjat Energobitt, printr-o manoperă 
frauduloasă, să câștige o licitaţie bănoasă de mentenanţă pentru firma de stat 
Servicii Energetice Oltenia SA Craiova, cu arie de activitate pe șase judeţe (Olt, 
Vâlcea, Gorj, Dolj, Mehedinţi și Teleorman), în detrimentul companiei de stat Electr, 
Serv. Iniţial, licitaţia a fost câștigată de Electrica Serv, care a făcut cea mai ieftină 
ofertă, dar guvernul Boc a anulat-o și a organizat o nouă licitaţie, în care a impus 
drept condiţie de participare deținerea de puncte de lucru în toate cele șase judeţe 
din regiunea Oltenia. Cu o parșivenie fără precedent, Boc and co au impus Electrica 
Serv să-și închirieze sediile sucursalelor din cele șase judeţe firmei clujene 
Energobitt, pentru a-și deschide puncte de lucru, devenind astfel singura firmă care 
a îndeplinit această condiţie. Aici se poate vorbi de o subminare a economiei 
naţionale. 


Combinaţiile financiare ale premierului și primarului Emil Boc cu familia Gadola sunt 
evidente. Festivalul UNTOLD a prins cheag cu banii alocați de municipalitatea 
clujeană la iniţiativa edilului clujean. Așteptăm ca organele de anchetă să se 
dumirească și să ne dumirească dacă Boc a avut combinaţii financiare sau de altă 
natură cu de câţiva ani unicul patron al Untold, Răzvan Buta, acuzat acum de 
pedofilie. Cert este că primarul Clujului s-a zbătut să obțină mari beneficii de 
imagine, făcându-și un obicei din a se zbengui și maimuţări la festival. La mai multe 
ediţii s-a fotografiat ca un cocalar șmecher cu Răzvan Buta, coauţionând-o astfel pe 
odrasla unui fost șef din SRI. La penultima ediţie s-a pozat cu acesta din mai multe 
poziţii, împreună cu ministrul de interne Lucian Bode. La ultima ediţie s-a dat în 
stambă la Untold cu șăgalnica ministresă a justiţiei Alina Ștefania Gorghiu. 


Nu au ţinut cont niciunul că tot mai mulţi critică acest festival pentru că abundă 
simbolurile satanice, consumul de droguri și agresiunile sau perversiunile sexuale, 
sub ochii îngăduitori ai autorităţilor și a gealaților din poliţia locală și naţională, SRI și 
serviciul secret al Ministerului de Interne, care și-au dovedit și aici valoarea de doi 
bani și un sfert. Principalul păzitor al tinerilor de la festival ar trebui să fie poliția 
locală din subordinea tăticului Boc, la care l-a pus vătaf pe fostul coleg de liceu și 
plutonier de miliție Marcel Bonţidean, devenit și șef al unui serviciu personal de 
informații. 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

